Stian Kvarstad

Stian Kvarstad (født 25. januar 1973) er en norsk tidligere skihopper.

Han debuterte i verdenscupen med 41.-plass i storbakken på Lillehammer 11. mars 1993. Hans beste plassering i verdenscupen var 7.-plass i Vikersund 28. februar 1998, og sammenlagt i verdenscupen er 50.-plass i sesongen 1997-98 hans beste plassering. Samme sesong ble han nummer 8 sammenlagt i kontinentalcupen. Hans siste renn i verdenscupen var i Lahtis 8. mars 1998.

Stian Kvarstad ble norgesmester for lag med Hedmark i 1994. Han tok bronsemedalje med Sør-Trøndelag i 1993 og med Hedmark i 1995 og 1998. Han tok også bronse individuelt i stor bakke (Odnesbakken) i 1993.

Stian Kvarstad hadde bakkerekorden i Lierberget i Vang sammen med Noriaki Kasai.

Han har vært smører for det norske hopplandslaget.Bergens Tidende: Pulverdryss gir ekstra meter (20. februar 2007)

 Referanser 

 Kilder 
 Skisprungschanzen-Archiv: Hamar/Vang
 Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 334-341

 Eksterne lenker 


Kategori:Norske skihoppere
Kategori:Fødsler i 1973